# Anime Pokémon

### De Viquipèdia

Imatge promocional de l'anime Pokémon

L'anime Pokémon (ポケットモンスター Poketto Monsutā), basat en els videojocs de Pokémon, és un anime japonès. La sèrie va arribar a l'estranger abans que els videojocs, i ha donat peu a diverses pel·lícules. Està dedicat als espectadors més joves però també té molts fans de totes les edats.

Al Japó, és televisat per TV Tokyo, als Estats Units per Kids WB i Cartoon Network, i a Espanya, per Telecinco. Al seu país d'origen, la sèrie es troba actualment en la seva novena temporada, ara sota el nom d'Advanced Generation.

## [edita] Noms de les sèries

Com molts animes, els episodis de Pocket Monsters i Advanced Generation estan subdividits en sèries, normalment segons les àrees i els fets que s'hi tracten. Cada sèrie s'identifica per l'obertura. L'anime Pokémon té aquestes sèries:

- Pocket Monsters - les aventures a Kanto, les Orange Islands, i Johto.
  - Pokémon: Indigo League - la sèrie original, que cobreix les aventures a Kanto i la Indigo Plateau. El subtítol "Indigo League" no és oficial, el títol és simplement "Pokémon".
  - Pokémon: Orange League - cobreix la història a les Orange Islands. El subtítol "Indigo League" no és oficial; canvia l'obertura però el títol segueix sent "Pokémon".
  - Pokémon: The Johto Journeys - comença a l'inici del viatge a Johto i acaba quan els protagonistes arriben a Goldenrod City.
  - Pokémon: Johto League Champions - continua amb les aventures a Johto, i acaba quan arriben a Cianwood City.
  - Pokémon: Master Quest - finalitza amb les aventures a Johto.

- Pocket Monsters: Advanced Generation - Continua amb les aventures a Hoenn i la Battle Frontier des d'on acaba Pocket Monsters.
  - Pokémon: Advanced - Comença on acaba Master Quest, i cobreix les aventures a Hoenn fins que els protagonistes deixen Mauville City per primer cop.
  - Pokémon: Advanced Challenge - cobreix els tres Gimnasos i quatre Concursos següents.
  - Pokémon: Advanced Battle - cobreix els últims dos Gimnasos, dos Concursos, el Gran Festival, la Lliga de Hoenn i el principi de la Battle Frontier.
  - Pokémon: Battle Frontier - cobreix la resta de les instal·lacions de la Battle Frontier, així com els Concursos i Gran Festival de Kanto.

- Pocket Monsters: Diamond & Pearl - les aventures a Shin'ou. Continua on s'acaba Advanced Generation.

## [edita] Protagonistes

D'esquerra a dreta: Brock, May, Max, Misty, Ash, i Pikachu.

- Ash Ketchum / Satoshi (サトシ) - un noi amb molta ambició i l'objectiu de ser un Mestre Pokémon
- Pikachu (ピカチュウ Pikachū), un petit ratolí elèctric amb una cua en forma de llampec i la capacitat de generar descàrregues elèctriques a les galtes.
- Misty / Kasumi (カスミ) - la Líder del Gimnàs de Cerulean City, acompanya Ash en els seus viatges.
- Brock / Takeshi (タケシ) - el Líder del Gimnàs de Pewter City, acompanya Ash en els seus viatges.
- Tracey Sketchit / Kenji (ケンジ) - un dibuixant de Pokémon que acaba esdevenint ajudant del Professor Oak.
- May / Haruka (ハルカ) - la filla de Norman, el Líder del Gimnàs de Petalburg City, i una entrenadora que prefereix participar en Concursos Pokémon.
- Max / Masato (マサト) - el germà de May. Ha après moltes coses sobre els Pokémon llegint llibres però encara és massa jove per ser entrenador.

## [edita] Episodis censurats

Imatge:Porygon.png
Porygon era el Pokémon principal de l'episodi censurat més conegut, el qual va causar atacs epilèptics en molts nens que miraven el capítol

  Article principal: Episodis censurats de Pokémon

Al llarg de la sèrie, s'han censurat fins a nou episodis de Pokémon; alguns només han estat censurats en alguns països, mentre que d'altres ho han estat arreu del món. L'episodi censurat més conegut va ser Computer Soldier Porygon, en què uns enlluernaments de colors massa intensos van provocar espasmes d'epilèpsia a més de 700 nens. Com a resultat, aquest episodi va ser prohibit a tot arreu, i el Pokémon Porygon no ha tornat a aparèixer a l'anime, malgrat que els enlluernaments no estaven provocats per ell.

## [edita] Enllaços externs

- Pàgina de l'anime Pokémon a TV Tokyo
- Pokeani

Obtingut de "http://ca.wikipedia.org../../../a/n/i/Anime_Pok%C3%A9mon_0521.html"

Categories: Pokémon | Anime

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Français
- עברית
- 日本語